Concluzii atelier reintroduceri și repopulări cu specii indigene

În urma discuțiilor avute în cadrul atelierului de reintroduceri și repopulări de specii native, strucutrate pe trei categorii: repopulări cu mamifere, repopulări cu specii de pești și reintroduceri de specii dispărute, se pot trage conculzii cu privire la procedurile care trebuie urmărite pentru inițierea și desfășurarea unor astfel de proiecte. Două categorii de proceduri se pot distinge. 
Reintroducerile de specii indigene dispărute din fauna României
Pentru a putea începe un proiect de reintroducere a unei specii indigene dispărute aceștia sunt pași recomandați, ordinea lor cronologică fiind discutată și agreată în plen:
1. Realizarea unui studiu de prefezabilitate, pentru a avea o primă confirmare sau infirmare a oportunității inițierii unui astfel de proiect – a existat, sau nu specia în arealul de interes? Există dubii cu privire la încadrarea speciei în categoria celor native? Mai este oportună din perspectivă ecologică reintroducerea ei?, etc. 
2. În condițiile unui studiu de prefezabilitate care indică oportunitatea unei reintroduceri de specii, este necesară elaborarea unei strategii care să includă un plan de acțiuni, în componența căruia să fie luate în considerare aspecte precum: amenințări, impacturile care pot rezulta, sustenabilitatea reintroducerii pe termen lung, parteneri strategici, comunicare strategică, analiza factorilor interesați, analiza SWOT,etc. Toate aceste detalii pot fi găsite în Ghidul de planificare strategică, ce poate fi accesat și descărcat pe următoru site: http://www.emenatura2000.ro/wp-content/uploads/2013/10/managementul-resurselor-naturale.pdf 
3. În urma identificării unor zone de interes pentru reintroducerea unei specii native, se poate trece la o abordare mai punctuală, într-o zonă pilot de reintroduceri. O etapă foarte importantă fiind realizarea unui studiu de fezabilitate pe o suprafață de interes bine delimitată. Acest studiu trebuie să țină cont de următoarele: date științifice colectate din bibliografia de specialitate cu privire la specia de interes, regimul de proprietate a terenurilor, sursa exemplarelor din specia de interes (genetică, compoziți pe vârste și sexe), favorabilitatea habitatului, elemente tehnice de infrastructură, resurse necesare (umane și materiale), parteneri la nivel tactic, elemente de comunicare, riscuri și oportunități, confilcte și metode de mitigare, etc.
4. Realizarea unui studiu socio-economic în comunitățile limitrofe zonelor de interes pentru reintroducere, 
5. Elaborarea unei strategii de comunicare pe baza studiului socio-economic;
6. Verificarea și confirmarea în teren a rezultatelor studiului de fezabilitate, dar și a celui socio-economic;
7. Stabilirea de relații cu comunitatea sau comunitățile unde se vor desfășura proiectele de reintroducere, pentru prevenirea unor potențiale conflicte. Se va baza pe strategia de comunicare de mai sus;
8. Identificare surselor de finanțare pentru inițierea proiectului de reintroducere;
9. Stabilirea de parteneriate pentru derularea proiectului de reintroducere – pot fi parteneri strategici sau tactici;
10. Derularea propriu-zisă a proiectului de reintroducere, care cuprinde acțiuni de amenajare a infrastructurii de reintroducere (țarcuri, adăpători, hrănitori – după caz, drum de acces, etc.), selectarea de exemplare viabile genetic și din punct de vedere al stării lor de sănătate, capturarea și imobilizarea lor, transportarea lor, aclimatizarea și eliberarea propriu-zisă;
11. Identificarea conflictelor și mitigarea lor în funcție de natura lor,  prin activitatea rangerilor de patrulare, montarea de garduri (electrice după caz), capturarea și translocarea animalelor, după caz, informare, etc.
12. Activități de monitorizare, necesare strângerii de date cu privire la impactul pozitiv sau negativ al reintroducerii, dar și date ce pot fi folosite în scop științific sau de management al conservării speciei sau al reintroducerii;
13. Cercetarea științifică, prin realizarea de parteneriate cu universități, institute de cercetare și firme de consultanță, foarte importantă pentru corelarea datelor obținute prin monitorizare și pentru elaborarea de modele teoretice cu privire la reintroduceri;
14. Realizarea de ghiduri practice cu privire la reintroduceri și promovarea bunelor practici.

Repopularea cu specii indigene
Deși în cadrul atelierului s-au discutat două cazuri de repopulări cu specii indigene, unul de cegă și altul de capră neagră, datorită elementelor comune am decis să le grupez într-un singur set de recomandări de pași pentru realizarea acestori activități.
1. Realizarea unui studiu de fundamentare științifică, care să analizeze toate datele științifice existente cu privire la specia de interes – dinamica și structura populațională, starea de conservare, cerințele ecologice și necesitatea repopulării;
2. Elaborarea unui studiu de fezabiliate, într-un context mai specific, care trebuie să cuprindă detalii legate de: avantajele, dezavantajele, oportunitățile, cauzele, efectele potențiale, aspecte socio-economic, factorii interesați, etc., care trebuie luate în considerare înainte de inițierea unei astfel de activități;
3. Elaborarea unui plan de comunicare, necesar atât pentru abordarea factorilor interesați, a potențialelor conflicte, dar și pentru promovare;
4. Identificarea și stabilirea de parteneriate în vederea inițierii unor acțiuni de repopulare de specii;
5. Identificare și accesarea de surse de finanțare;
6. Implementarea propriu-zisă a acțiunii de repopulare;
· Amenajare infrastructură necesară (ex.: bază de reproducere pești);
· Capturare exemplare (ex.: capturare reproducători);
· Transportare exemplare în zona de eliberare, sau în cazul peștilor la baza de reproducere;
· Reproducere > eliberare reproducători > creștere puiet până la stadiul de precrescut, în cazul peștilor;
· Cipare exemplare;
· Eliberare exemplare în mediul natural;
7. Monitorizarea anuală a efectivelor pentru a evalua starea lor fizică, a numărului lor, a stării lor de conservare, dar și a efectelor lor asupra mediului, dar și a comunităților umane limitrofe;
8. Plan de măsuri de conservare, care trebuie să includă și paza efectivelor repopulate și combaterea braconajului.

Resurse informatice
Reintroducerile și repopulările trebuie să țină cont de cadrul legal din România, care reglementează astfel de acțiuni: 
 - http://www.mmediu.ro/beta/wp-content/uploads/2012/08/2012-08-08_legislatie_protectia_naturii_oug57din2007regimariinaturaleprotejate.pdf ;
- http://www.mmediu.ro/beta/wp-content/uploads/2012/08/2012-08-03_legislatie_protectia_naturii_ordin979din2009speciialohtone.pdf 
- http://www.mmediu.ro/beta/wp-content/uploads/2012/08/2012-08-01_legislatie_protectia_naturii_legea407din2006legeavanatorii.pdf 
- http://www.mmediu.ro/beta/wp-content/uploads/2012/08/2012-08-01_legislatie_protectia_naturii_legea191din2002gradinizoologice.pdf 
Surse media: 
· https://www.youtube.com/watch?v=ysa5OBhXz-Q
· https://www.youtube.com/watch?v=M18HxXve3CM 
Surse Internet
· http://www.wwf.ro/ce_facem/arii_protejate/rewilding_europe/
· http://www.beaver.icaswildlife.ro/ 
· http://wwf.panda.org/what_we_do/where_we_work/alps/our_solutions22222/large_carnivores/lynx/
· http://waldrapp.eu/index.php/en/en-home 
· http://www.4vultures.org/our-work/reintroduction/
· http://www.bucovina-forestiera.ro/article/repopularea-cu-capra-neagra/
· http://www.wwf.bg/what_we_do/rivers/sturgeons/ 
· [bookmark: _GoBack]http://www.iucnredlist.org/ 

